मूक बधिर बच्चों ने हरियाणवी नृत्य पेश कर मोहा सबका मन
गीतामनीषीस्वामी ज्ञानानंद महाराज ने कहा कि भौतिकवाद के इस युग में मनुष्य केवल अपने निजी स्वार्थों की पूर्ति के लिए कार्य कर रहा है। इस युग में मनुष्य को अपनी क्षमता को सार्थक बनाने का प्रयास करना चाहिए। तभी मनुष्य का जीवन सफल माना जाएगा। इतना ही नहीं दिव्यांग बच्चों का मनोबल और विश्वास जगाने के लिए समाजसेवी संस्थाओं को भी आगे आना होगा। स्वामी ज्ञानानंद वीरवार को सेठ पूर्ण चंद अरोडा सार्थक बधिर विद्यालय के वार्षिक समारोह में बोल रहे थे। इससे पहले स्वामी ज्ञानानंद, नगरपरिषद की अध्यक्षा उमा सुधा,डीसी सुमेधा कटारिया, जिला एवं सत्र न्यायाधीश अरुण कुमार त्यागी, एडीसी धर्मबीर सिंह, जिला विधिक सेवा प्राधिकरण की सचिव एवं सीजेएम नेहा नौहरिया, एसडीएम नरेन्द्र पाल मलिक, एसडीएम पिहोवा अजय चोपड़ा, नगराधीश डॉ. गौरव अंतिल, संस्था के अध्यक्ष रश्मि कटारिया, डॉ. अर्चना कटारिया ने समारोह का शुभारंभ किया। समारोह मेंं स्कूल के विद्यार्थियों ने सांस्कृतिक कार्यक्रम प्रस्तुत कर समाज के लोगों को बेटी पढ़ाओ-बेटी बचाओ, स्वच्छ भारत मिशन, कन्या भ्रूण हत्या को रोकने जैसे सामाजिक मुद्दों को सबके समक्ष रखा। इन सांस्कृतिक कार्यक्रम से सैकड़ों लोगों की आखें नम हो गई
ज्ञानानंद और नगरपरिषद अध्यक्षा ने स्कूल के मेधावी विद्यार्थी प्रियंका, माहित, संदीप सिंह, सुरेन्द्र सिंह, जितेन्द्र सिंह को प्रशंसा पत्र स्मृति चिन्ह देकर सम्मानित किया। उपायुक्त सुमेधा कटारिया ने भी उल्लेखनीय उपलब्धियां हासिल करने वाले विद्यार्थियों को सम्मानित किया। स्वामी ज्ञानानंद महाराज ने कहा कि आज लोगों के पास सुविधाएं बढ़ रही है। मानव का जीवन केवल आत्म सुख तक सिमट कर रह गया है। जब-जब क्षमता सिमटती है तो मनुष्य की प्रगति रुक जाती है। इसलिए मानव को अपनी क्षमता, बौद्धिक क्षमता, मानसिक क्षमता और शारीरिक क्षमता को पहचान कर सामाजिक ढांचे का निर्माण करना होगा। नगरपरिषद की अध्यक्षा उमा सुधा ने कहा कि दिव्यांग बच्चों ने बेहतरीन कार्यक्रम प्रस्तुत कर अपने आप को दिव्य होने का अहसास कराया है।
एककमरे से शुरू होकर लिया स्कूल का आकार : उपायुक्तने बताया कि 18 साल पहले एक कमरे में सेठ पूर्णचंद अरोड़ा के प्रयासों से सार्थक बधिर विद्यालय की स्थापना की गई। समाजसेवी कटारिया के प्रयासों से आज विद्यालय एक मुकाम तक पहुंचा है। इस विद्यालय के पांच विद्यार्थियों को विभिन्न क्षेत्रों में नौकरियां भी मिली है। रश्मि टेरी संस्थान में नौकरी कर इस संस्थान की आवश्यकताओं को पूरा कर रही है। इस संस्थान ने कभी सरकारी अनुदान नहीं मांगा। जिला एवं सत्र न्यायाधीश अरुण कुमार त्यागी ने कहा कि बच्चों की प्रतिभा को देखकर स्पष्ट होता है कि स्कूल संचालकों के सार्थक प्रयास सही मायने में सार्थक हुए हैं। इन कार्यक्रमों को देखकर ऊर्जा मिलती है। संचालक कटारिया ने स्कूल की वार्षिक रिपोर्ट प्रस्तुत की। मंच का संचालन डॉ. अर्चना कटारिया ने किया।
स्कूल की प्रिंसिपल संतोष सलूजा, आर्दश बाली, जिला बार के प्रधान मनोज वशिष्ट,राजेन्द्र भार्गव, प्रदीप सैनी, पवन बंसल, राजेश सिंगला, रामफल शर्मा, धीरज गुलाटी, सुशील बंसल, नरेन्द्र पुरी, जिला रैडक्रास सचिव कुलबीर मलिक, जिला बाल कल्यान अधिकारी सुशील पांचाल, एक्सईन जेपी काम्बोज, एक्सईन अशोक खंडूजा, जंग बहादुर सिंगला, मुनीष मित्तल, संजीव गर्ग, अंकुश गर्ग सहित अन्य अधिकारी और गणमान्य लोग मौजूद थे।
hin_Deva hin_Deva hin_Deva hin_Deva bho_Deva